**ПРЕДЛОГ ОЦЕНЕ РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Кандидаткиња доц. др Јелена Петровић је својим научним радом током последњег изборног периода (2016. – 2020. године) дала изузетан допринос проучавању и разматрању актуелних проблема педагошке науке, и то објављивањем научних радова, излагањем на научним скуповима, учествовањем и руковођењем научним пројектима и обављањем уредничке делатности часописа.

Резултате својих истраживања она је учинила доступним педагошкој јавности објављивањем монографија и радова у реномираним часописима и излагањима на научним скуповима. Током поменутог периода, доц. др Јелена Петровић објавила је 17 научних публикација, од којих 6 спадају у категорију радова међународног значаја (3 – М23 и 1– М24, 2 – М33) и 11 публикација националног значаја (2– М42, 1 – М45, 1– М51, 1 – М52 и 5 – М54). Међу наведеним радовима је и веома значајна монографија (М 42, у коауторству са С. Ценићем и М. Блажићем) под насловом *Кључне историјске фазе у развоју дидактичке теорије* (2020) у издањуУниверзитета у Новом Месту и Универзитета у Нишу.

У периоду од 2016. До 2020. године кандидаткиња је учествовала као истраживач у једном међународном пројекту и као руководилац два интерна пројекта Филозофског факултета. То су следећи пројекти: ТЕМПУС пројекат “*Strengthening Teaching Competences in Higher Education in Natural and Mathematical Sciences*” (TeComp), Project Reference: 598434-EPP-1-2018-1-RS-EPPKA2-CBHE-JP. 2018-2022 који воде Природно-математички факултет у Нишу и Темпус фондација и пројекти Филозофског факултета: *Унапређивање и осавремењавање основних академских студија педагогије*, под бројем 183/1-16-8-01 (током школске 2018/2019. године) и *Унапређење професионалних компетенција будућих педагога у оквиру основних академских студија педагогије* бр. 360/1-16-5-01 (током школске 2019/2020. године)

Др Јелена Петровић је учествовала и излагала радове на укупно шест националних или међународних научних скупова, од којих је једно излагање било пленарно и то на 29. међународној конференцији KNOWLEDGE IN PRACTICE (Institute for knowledge management, Skopje, Macedonia) одржаној 18. децембра 2020. године, на којој је презентовала рад под насловом *Emotional education: importance, potentials and programs*.

Од јула 2020. године, доц. Др Јелена Петровић је главни уредник часописа *Годишњак за педагогију* који издаје Филозофски факултет у Нишу.

На основу изнесених чињеница Веће департмана за педагогију предлаже Изборном већу Факултета да потврди **позитивну оцену** резултата које је др Јелена Петровић постигла у свом научном и истраживачком раду током последњег изборног периода.

У Нишу,

25. 02. 2021. године

Управник департмана за педагогију

Проф. др Марија Јовановић



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ ОЦЕНЕ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Јелена Петровић активно ради у настави од 2002. године када је на Департману за педагогију Филозофског факултета у Нишу изабрана у звање асистент-приправник, а од 2008. године у звање асистент. Од јула 2016. бирана је наставничко звање доцента на истом факултету. Од самог почетка свог рада у настави, веома је заинтересована и значајно ангажована у развоју наставе и других делатности Филозофског факултета у Нишу.

Кандидаткиња је са успехом обављала бројне активности везане за наставу и реализацију испита, користећи савремене методе наставе и подстичући сталну активност студената. Осим организације и извођења часова, кандидаткиња је учествовала и у многим активностима везаним за припрему и реализацију пријемних испита, укључујући чланство и председавање комисијама за пријемне испите на свим нивоима студија.

Кандидаткиња је током свог ангажовања на Филозофском факултету у Нишу активно учествовала у раду Департмана за педагогију и у другим телима Факултета. Била је Секретар Департмана за педагогију у више мандата (2002 – 2012). Обављала је и функцију Секретара Центра за педагошка истраживања (2009 – 2010), у оквиру које је била активно ангажована на реализацији научног скупа са међународним учешћем: Васпитање за хумане односе – проблеми и перспективе и учествовала у уређивању *Књиге резимеа* са поменутог скупа. Члан Савета Филозофског факултета била је у периоду од 2010. до 2014. године, и поново у мандату који још увек траје почев од јула 2020. године. Члан је Наставно-научног већа Факултета од 2016. године, а исте године постла је координатор за међународну сарадњу у име Департмана за педагогију, и Председник комисије за признавање испита се међународне размене студената.

Од 2018. године до данас је Управник Центра за педагошка истраживања, члан Тима за промоцију Филозофског факултета и заменик председника Дисциплинске комисије за студенте Филозофског факултета. Од 2019. године. члан је акредитационе комисије Департмана за педагогију. Од јула 2020. године обавља функцију Главног и одговорног уредника часописа Годишњак за педагогију Филозофског факултета у Нишу.

Као шеф тима за промоцију, више пута је учествовала у промоцији Факултета у Нишким средњим школама, и организовала промотивне активности попут недеље департмана (које су укључивале предавања, трибине и дискусије), отворених врата и промоције на друштвеним мрежама.

На основу изнесених чињеница Веће департмана за педагогију предлаже Изборном већу Факултета да потврди **позитивну оцену** резултата које је др Јелена Петровић постигла у развоју наставе и развоју других делатности високошколске установе.

У Нишу,

25. 02. 2021. године

Управник департмана за педагогију

Проф. др Марија Јовановић



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ ОЦЕНЕ РЕЗУЛТАТА ПЕДАГОШКОГ РАДА КАНДИДАТА**

Кандидаткиња доц. др Јелена Петровић је још као асистент на Департману за педагогију Филозофског факултета Универзитета у Нишу у својству сарадника обављала значајан педагошки рад. Као асистент била је ангажована на више предмета, на све четири године основних студија.

Од избора у наставничко звање 2016. године, одговорна је за наставу из предмета на основним студијама: Историја педагогије 1 и Историја педагогије 2, Савремени педагошки правци, на мастер студијама из предмета Педагогија слободног времена и на докторским студијама из предмета Историја педагошких идеја и праваца и Концепције и модели алтернативних школа.

У њеном педагошком раду запажена је одлична комуникација са студентима и опредељеност да им увек пружи потребну помоћ и подршку. У раду са студентима је показивала завидан ниво научне и стручне компетентности и педагошког такта. Тако је у свакој од досадашњих унутрашњих евалуација Факултета, кандидаткиња је од стране студената оцењивана највишим оценама. Запажено је и њено ангажовање на развијању академских ваннаставних активности студената које је подржала руковођењем волонтерског пројекта „Знање, заједничко богатство“ у сарадњи са организацијом Викимедија Србије. Реализован је током школске 2017/2018 и обухватао је 50 студената педагогије који су написали и уредили укупно преко 100 чланака из области Историје педагогије. Након завршеног пројекта организовала је трибину: *Са Википедијом на ти*, на којој је студентима пружена могућност активног учествовања и излагања.

Кандидаткиња је менторисала израду седам мастер радова и учествовала у комисијама за оцену и одбрану тридесет и четири мастер рада на Филозофском факултету у Нишу.

Усмереност ка сталном усавршавању свог научног и педагошког рада кандидаткиња је показала учествовањем у стручним усавршавањима од којих се издваја студијски боравак на Индиана универзитету у САД, током зимског семестра 2014. године, семинар „English as a medium of instruction“, одржан у периоду од 18. новембра до 30. децембра 2019. године на Универзитету у Нишу у организацији Министарства просвете, науке и технолошког развоја у сарадњи са Фондацијом Темпус у склопу иницијативе „Студирај у Србији“, а у циљу интернационализације образовног система Републике Србије и серија семинара у оквиру Еразмус+ пројекта, одржаних у децембру 2020. године Training teachers in Higher education, на којима су предавачи били Мариа Канадас и Антонио Морено (Универзитет у Гранади, Шпанија) и Мартин Валке (Универзитет у Генту, Белгија).

Имајући у виду наведене чињенице Веће департмана за педагогију предлаже Изборном већу Факултета да потврди **позитивну оцену** резултата које је др Јелена Петровић постигла у свом педагошком раду.

У Нишу,

25. 02. 2021. године

Управник департмана за педагогију

Проф. др Марија Јовановић



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ ОЦЕНE РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ, ОДНОСНО УМЕТНИЧКО-НАСТАВНОГ ПОДМЛАТКА НА ФАКУЛТЕТУ**

Кандидаткиња доц. др Јелена Петровић је током изборном периода 2016. – 2020. године била ментор при изради и члан комисије за одбрану радова многим студентима на Департману за педагогију.

Развој научног подмлатка подржала је учешћем у комисији за избор Марије Ђорђевић у звање истраживача на Филозофском факултету у Нишу и учешћем у комисији за оцену научне заснованости теме докторске дисертације под насловом „Српско школство на Косову и Метохији у периоду од 1878 до 1912. године“, кандидаткиње Мирјане Симић, на Филозофском факултету у Косовској Митровици (одлуком Наставно-научног већа Филозофског факултета у Косовској Митровици, број 517 од 04. 03. 2020. године).

Имајући у виду наведене разлоге може се констатовати да кандидаткиња поседује потребне компетенције за мотивацију, праћење и обезбеђивање научно-наставног подмлатка на факултету и да су резултати њеног рада у том сегменту задовољавајући, на основу чега се **даје позитивна оцена**.

У Нишу, Управник департмана за педагогију

25.2.2021. године Проф. др Марија Јовановић



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_